|  |
| --- |
| Številka: 007-26/2023-4 |
| Datum: 7. 6. 2023 |
| EVA: 2023-1544-0002 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost – predlog za obravnavo  |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU1-G, 65/14, 55/17 in 163/22) je Vlada Republike Slovenije na … svoji seji dne … pod točko … sprejela naslednji sklep:Vlada Republike Slovenije je izdala Odlok o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost in ga objavi v Uradnem listu Republike Slovenije.Barbara Kolenko Helbl generalna sekretarkaSklep prejmejo: - ministrstva in vladne službePriloge:- predlog sklepa vlade- predlog besedila Odloka o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| **/** |
| **3.a Osebe, odgovorne za strokovno pripravo in usklajenost gradiva:** |
| Dr. Uroš Svete, direktor Urada Vlade Republike Slovenije za informacijsko varnost |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| **/** |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Vlada Republike Slovenije skladno s drugim odstavkom 13. člena Zakona o spremembah in dopolnitvah Zakona o informacijski varnosti (ZInfV-B) usklajuje Odlok o ustanovitvi, nalogah in organizaciji Urada Vlade Republike Slovenije za informacijsko varnost (Uradni list RS, št. 114/21). Z dopolnitvijo odloka Urad Vlade Republike Slovenije za informacijsko varnost, ki deluje kot samostojna vladna služba, prevzema nalogo določanja enotne informacijsko varnostne politike, v skladu z zakonom, ki ureja informacijsko varnost ter načrtuje in upravlja proračunske vire na področju informacijske varnosti v državni upravi v skladu z zakonom, ki ureja informacijsko varnost. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:/ |
|  |
| 1. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 2 |
| Predvideno povečanje (+) ali zmanjšanje (–) prihodkov DP |  |  |  |  |
| Predvideno povečanje (+) ali zmanjšanje (**–**) prihodkov OP  |  |  |  |  |
| Predvideno povečanje (+) ali zmanjšanje (**–**) odhodkov DP  |  |  |  |  |
| Predvideno povečanje (+) ali zmanjšanje (**–**) odhodkov OP |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| 1. Finančne posledice za državni proračun
 |
| II.a Ocena finančnih posledic, ki niso načrtovane v sprejetem proračunu |
| Ime proračunskega uporabnika | Šifra in naziv ukrepa, projekta | Šifra in naziv PP | Znesek za tekoče leto (t) | Znesek zat + 1 |
|  |  |  |  |  |
| SKUPAJ |  |  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv PP | Znesek za tekoče leto (t) | Znesek zat + 1 |
|  |  |  |  |  |
| SKUPAJ |  |  |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
|  |  |  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitev: |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin
 | DA/NE |
| Gradivo (predpis) je bilo poslano v mnenje:  |  |
| * Skupnost občin Slovenije SOS
 | DA/NE |
| * Združenje občin Slovenije ZOS
 | DA/NE |
| * Združenje mestnih občin Slovenije ZMOS
 | DA/NE |
| Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.
 |
| Bistveni predlogi in pripombe, ki niso bili upoštevani: |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/NE |
| Gradivo ni takšne narave, da bi ga bilo treba objaviti na spletni strani predlagatelja. |
| (Če je odgovor **DA**, navedete: |
| Datum objave: |
| V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti.
 |
| Mnenja, predlogi in pripombe z navedbo predlagateljev: |
| Upoštevani so bili:* v celoti,
* večinoma,
* delno,
* niso bili upoštevani.
 |
| Bistvena mnenja, predlogi in pripombe, ki niso bili upoštevani ter razlogi za neupoštevanje: |
| Poročilo je bilo dano … |
| Javnost je bila vključena v pripravo gradiva v skladu z Zakonom o …, kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA/NE |
|  Kory Golobpomočnik direktorja urada |
|  |

PREDLOG SKLEPA

Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU1-G, 65/14, 55/17 in 163/22) je Vlada Republike Slovenije na svoji … seji dne … pod točko … sprejela naslednji sklep:

Vlada Republike Slovenije je izdala Odlok o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost in ga objavi v Uradnem listu Republike Slovenije.

Barbara Kolenko Helbl

generalna sekretarka

Sklep prejmejo:

– ministrstva in vladne službe

Prilogi:

– predlog sklepa vlade

– predlog besedila Odloka o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost

**PRILOGA 3 (jedro gradiva)**

**PREDLOG**

**(EVA 2023-1544-0002)**

Na podlagi tretjega odstavka 21. člena in prvega odstavka 25. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) ter 27. člena Zakona o informacijski varnosti (Uradni list RS, št. 30/18, 95/21, 130/22 – ZEKom-2, 18/23 – ZDU-1O in 49/23) Vlada Republike Slovenije izdaja

ODLOK

o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost

1. člen

V Odloku o ustanovitvi, nalogah in organizaciji Urada Vlade Republike Slovenije za informacijsko varnost (Uradni list RS, št. 114/21) se v 2. členu za 22. točko dodata novi 23. in 24. točka, ki se glasita:

»23. določa enotno informacijsko varnostno politiko v skladu z zakonom, ki ureja informacijsko varnost;

24. načrtuje in upravlja proračunske vire na področju informacijske varnosti v državni upravi v skladu z zakonom, ki ureja informacijsko varnost;«, dosedanja 23. točka postane 25. točka.

KONČNA DOLOČBA

2. člen

Ta odlok začne veljati naslednji dan po objavi v Uradnem listu Republike Slovenije.

Št. xxxxxxxx

Ljubljana, dne xxxxxxx

EVA 2023-1544-0002

Vlada Republike Slovenije
**dr. Robert Golob**predsednik

**OBRAZLOŽITEV:**

Z Odlokom o dopolnitvi Odloka o ustanovitvi, nalogah in organizaciji Urada Vlade Republike Slovenije za informacijsko varnost se izvršuje določba drugega odstavka 13. člena Zakona o spremembah in dopolnitvah Zakona o informacijski varnosti (ZInfV-B), ki določa, da Vlada Republike Slovenije uskladi Odlok o ustanovitvi, nalogah in organizaciji Urada Vlade Republike Slovenije za informacijsko varnost (Uradni list RS, št. 114/21) s tem zakonom v enem mesecu od njegove uveljavitve.

Z dopolnitvijo odloka Urad Vlade Republike Slovenije za informacijsko varnost, ki deluje kot samostojna vladna služba, prevzema nalogo določanja enotne informacijsko varnostne politike v skladu z zakonom, ki ureja informacijsko varnost, ter načrtuje in upravlja proračunske vire na področju informacijske varnosti v državni upravi v skladu z zakonom, ki ureja informacijsko varnost.

Zadnja novela Zakona od državni upravi (Uradni list RS, št. 18/23; v nadaljnjem besedilu: ZDU-1O) v prehodni določbi (58. člen) določa: »Naloge izvajanja enotne informacijske varnostne politike do določitve pristojnosti za opravljanje nalog v zakonu, ki ureja informacijsko varnost, opravlja ministrstvo, pristojno za upravljanje informacijsko-komunikacijskih sistemov.« Zato je bila v drugem odstavku 27. člena Zakona o informacijski varnosti (Uradni list RS, št. 30/18, 95/21, 130/22 – ZEKom-2, 18/23 – ZDU-1O in 49/23; v nadaljnjem besedilu: ZInfV) (pristojni nacionalni organ) med naloge dodana nova, zadnja točka, ki se glasi »19. določi enotno informacijsko varnostno politiko, razen za informacijsko-komunikacijske sisteme, namenjene področju obrambe, varstva pred naravnimi in drugimi nesrečami, policije, internega informacijskega sistema notranjih zadev, obveščevalno-varnostne dejavnosti, zunanjih zadev, preprečevanja in odkrivanja pranja denarja in financiranja terorizma ter opravljanja plačilnega prometa za proračunske uporabnike«. Upoštevana je bila izjema iz drugega odstavka 74.a člena Zakona o državni upravi (ZDU-1), saj ministrstvo, pristojno za upravljanje informacijsko-komunikacijskih sistemov, za informacijsko-komunikacijske sisteme, namenjene področju obrambe, varstva pred naravnimi in drugimi nesrečami, policije, internega informacijskega sistema notranjih zadev, obveščevalno-varnostne dejavnosti, zunanjih zadev, preprečevanja in odkrivanja pranja denarja in financiranja terorizma ter opravljanja plačilnega prometa za proračunske uporabnike, ni bilo pristojno in teh nalog tudi ni izvajalo. Zato Urad Vlade Republike Slovenije za informacijsko varnost po prevzemu nalog v skladu s sprejetim zakonom določa enotno informacijsko varnostno politiko v državni upravi, razen za izvzete informacijsko-komunikacijske sisteme na področjih iz 19. točke drugega odstavka 27. člena, kjer pa pristojni organi določajo in izvajajo svojo informacijsko varnostno politiko. Ob tem sicer velja tudi določba 1. točke drugega odstavka istega člena ZInfV, po kateri URSIV koordinira delovanje sistema informacijske varnosti. Prav tako se razume, da tisti organi državne uprave, ki so na podlagi 9. člena ZInfV določeni kot organi državne uprave iz tretje alineje prvega odstavka 5. člena ZInfV, ostajajo zavezanci za izpolnjevanje obveznosti organov državne uprave po ZInfV (glej 16., 17. in 18. člen) in za izvajanje odločb, ki jim jih izda URSIV na podlagi četrtega odstavka 21. člena ZInfV oziroma četrtega odstavka 22. člena ZInfV, ter za izvajanje na njihovi podlagi določenih ukrepov za varnost omrežij in informacijskih sistemov.

Pristojni nacionalni organ prevzame od ministrstva, pristojnega za upravljanje centralnega informacijsko-komunikacijskega sistema, vse naloge, povezane z informacijsko in kibernetsko varnostjo (odzivanje na incidente informacijske varnosti v državni upravi, opravljanje dinamičnih analiz tveganja in incidentov informacijske varnosti ter spremljanje razmer, spremljanje incidentov v organih in povezanih subjektih, zagotavljanje zgodnjega opozarjanja, obveščanja in razširjanja informacij o tveganjih in incidentih informacijske varnosti organom in povezanim subjektom ter izmenjevanje informacij o incidentih informacijske varnosti s skupinami za odzivanje na incidente informacijske varnosti v državi in tujini), za katere je bilo na podlagi Zakona o državni upravi (ZDU-1) in 4. člena Uredbe o informacijski varnosti v državni upravi pristojno ministrstvo, razen izvajanja tehničnih nalog informacijske varnosti oziroma kibernetske obrambe pri upravljanju centralnega informacijsko-komunikacijskega sistema.

Zato pristojni nacionalni organ od ministrstva, pristojnega za upravljanje centralnega informacijsko-komunikacijskega sistema, prevzame tudi vse vire (kadrovske, finančne, materialne in druge), s katerimi je ministrstvo izvajalo naloge, ki se prevzemajo. Navedeni prevzem virov s strani URSIV ne zajema virov na področju informacijske varnosti v državni upravi za upravljanje informacijsko-komunikacijskih sistemov, namenjenih področju obrambe, varstva pred naravnimi in drugimi nesrečami, policije, internega informacijskega sistema notranjih zadev, obveščevalno-varnostne dejavnosti, zunanjih zadev, preprečevanja in odkrivanja pranja denarja in financiranja terorizma ter opravljanja plačilnega prometa za proračunske uporabnike, kar je v skladu s 74.a členom ZDU-1 (upoštevaje zadnjo novelo ZDU-1O).